Rozhlas a televízia Slovenska

Rozhlas a televízia Slovenska (norsk: Slovakisk radio og fjernsyn, engelsk: Radio and Television of Slovakia), forkortet RTVS, er et statseid slovakisk kringkastingsselskap, grunnlagt i 2011 som en sammenslåing av Slovakisk televisjon (STV) og Slovakisk radio (SRo).Lov nr. 532/2010 av 15. desember 2010 om «slovakisk televisjon og radio». Databasen IRIS Merlin: Act of Slovak Radio and Television . Besøkt 24. januar 2013  Hovedkvarteret ligger i Mlynská dolina i hovedstaden Bratislava. Foruten avdelingen i Bratislava, kringkaster RTVS fra sine studioer i Banská Bystrica og Košice.RTVS' organizačná štruktúra . Besøkt 24. januar 2013 

Sammenslåingen ble gjort etter et initiativ fra kulturminister Daniel Krajcer som ville redde den statlige kringkasteren, STV og få høynet effektiviteten og kvaliteten på selskapet.The Daily Slovakias artikkel publisert 17. desember 2010: Slovak radio and TV merged to become RTS. Besøkt 24. januar 2013  Det har vært de kommersielle TV-kanalene som har dominert markedet i Slovakia. I 2012 ble markedsandelen til RTVS' kanaler beregnet til 12,2 prosent – omtrent en halvering siden 2004.Databasen MAVISE: TV marked in Slovakia . Besøkt 24. januar 2013  Finansieringen gjennom kringkastingsavgift skulle etter planen opphøre ved utgangen av 2012, men regjeringen vedtok at den skulle opprettholdes også fra 2013.

I 2012 ble Václav Mika valgt til sjef for RTVS av det slovakiske parlamentet, etter at det ble fremsatt beskyldninger mot Miloslava Zemková om tjenesteforsømmelse.Kilden bruker det engelske ordet «misconduct» som også kan bety upassende oppførsel og utroskap. Siden august 2017 har Jaroslav Rezník vært sjef for selskapet.

Radiokanaler
250px|miniatyr|høyre|Hovedkontoret til Slovakisk radio i Bratislava
250px|miniatyr|høyre|Slovakisk radios store sendesal i Bratislava

RTVS har fem riksdekkende FM-kanaler og fire digitale kanaler:
 SRo 1 – Rádio Slovensko
 SRo 2 – Rádio Regina – delt inn i tre regionkanaler: Rádio Regina Bratislava, Rádio Regina Banská Bystrica og Rádio Regina Košice.     
 SRo 3 – Rádio Devín
 SRo 4 – Rádio FM
 SRo 5 – Rádio Patria – sender programmer på ungarsk for landets ungarsktalende minoritet
 SRo 6 – Radio Slovakia International (via satellitt og digitalt)
Kun digitalt:
 SRo 7 – Rádio Klasika som sender klassisk musikk
 SRo 8 – Rádio Litera som sender drama
 SRo 9 – Rádio Junior som har sendinger for barn opp til tiårsalderen

Tv-kanaler

RTVS har to tv-kanaler:
 Jednotka (:1) – tidligere kalt STV 1, er selskapets allmennkanal som viser familieprogrammer, slovakiske filmer, nyheter og     dokumentarer. Viser også store internasjonale idretts-, nyhets- og kulturbegivenheter. 
 Dvojka (:2) – tidligere kalt STV 2, er en mer kulturrettet kanal. Dvojka sender dokumentarer, naturprogrammer, gamle     slovakiske filmer og utenlandske filmer.

Generaldirektører
En liste over RTVS' generaldirektører siden etableringen i 2011:
 1. januar 2011–31. juli 2012: Miloslava Zemková
 1. august 2012–1. august 2017: Václav MikaEBU.net: Members Directory - RTVS. Dokumentside 84. Besøkt 24. januar 2013 
 2. august 2017– : Jaroslav Rezník

Se også
 Tsjekkisk televisjon
 Tsjekkoslovakisk televisjon

Referanser

Noter

Eksterne lenker

 Hjemmesiden til Slovakiske radio (SRo)
 BBC - En kortfattet mediaprofil for Slovakia

Kategori:Slovakia
Kategori:Den europeiske kringkastingsunion
Kategori:Etableringer i 2011
Kategori:Slovakisk radio og televisjon